b'\n_START_ARTICLE_\nHeinrich Himmler\n_START_SECTION_\nMladost\n_START_PARAGRAPH_\nRojen je bil blizu Munchna na Bavarskem v srednje razredni dru\xc5\xbeini. O\xc4\x8de Gebhardt Himmler je bil ravnatelj, poro\xc4\x8den pa je bil z Anno Heyder. Imel je \xc5\xa1e starej\xc5\xa1ega brata Gebhardta mlaj\xc5\xa1ega in mlaj\xc5\xa1ega brata Ernsta. Ko je zapustil visoko \xc5\xa1olo Landshut je bil imenovan za poro\xc4\x8dnika kadeta. Pridru\xc5\xbeil se je 11. bavarskemu regimentu, da bi slu\xc5\xbeil domovini med prvo svetovno vojno. Malo preden bi bil imenovan za poro\xc4\x8dnika se je vojna kon\xc4\x8dala in od\xc5\xa1el je iz vojske ne da bi enkrat videl boj. Naslednje leto je za\xc4\x8del \xc5\xa1tudirati agronomijo pri tehni\xc4\x8dni visoki \xc5\xa1oli v M\xc3\xbcnchnu. Ko je bil \xc5\xa1tudent je postal aktiven v zasebni vojski nekdanjih nem\xc5\xa1kih vojnih veljakov (Freikorps), ki so ob\xc5\xbealovali, da so izgubili prvo svetovno vojno. Leta 1923 se je pridru\xc5\xbeil \xc5\xa1e Reichkriegsflagge (Dr\xc5\xbeavna vojna zastava) in sprejel vabilo nacisti\xc4\x8dne stranke, ki je rekrutirala \xc4\x8dlane Freikorpsa. Ti naj bi postali nove nacisti\xc4\x8dne enote znane kot Sturmabteilung (SA). Sodeloval je tudi v neuspelem poskusu prevzema oblasti Adolfa Hitlerja novembra 1923.\n_START_SECTION_\nNapredovanje v SS\n_START_PARAGRAPH_\nHimmler se je pridru\xc5\xbeil SS leta 1925 in leta 1927 je \xc5\xbee bil imenovan za namestnika Reichsf\xc3\xbchrerja SS in ta polo\xc5\xbeaj je vzel zelo resno. Po odhodu komandirja SS Erharda Heidna je bil Himmler imenovan za novega reichsf\xc3\xbchrerja SS januarja 1929. Ko je prevzel vodstvo SS je imel slednji le 280 \xc4\x8dlanov in je bil mi\xc5\xa1ljen kot bataljon veliko ve\xc4\x8dje SA. Sicer je bil Himmler po \xc4\x8dinu le vi\xc5\xa1ji poro\xc4\x8dnik SA, toda o sebi je menil kot o Reichsf\xc3\xbchrerju SS._NEWLINE_Do leta 1933, ko je nacisti\xc4\x8dna stranka dobivala mo\xc4\x8d, je imel Himmler pod sabo \xc5\xbee 52.000 \xc4\x8dlanov SS. Organizacija je razvila stroge kriterije pridru\xc5\xbeitve k SS, ki so se skladale s Hitlerjevimi predstavami o arijski rasi. Potem ko je postal Gruppenf\xc3\xbchrer v SA, je skupaj s svojim namestnikom Reinhardom Heydrichom sku\xc5\xa1al lo\xc4\x8diti SS od SA. Predstavil je nove \xc4\x8drne SS uniforme, ki so zamenjale rjave srajce SA v jeseni leta 1933. Kmalu potem je bil imenovan za Obergruppenf\xc3\xbchrer SS in Reichsf\xc3\xbchrer SS in je tako postal enak voditeljem SA._NEWLINE_Himmler in eden od Hitlerjevih pomembnih mo\xc5\xbe Hermann G\xc3\xb6ring sta se strinjala, da sta SA in njen voditelj Ernst R\xc3\xb6hm za\xc4\x8dela predstavljati resno gro\xc5\xbenjo nem\xc5\xa1ki vojski in nacisti\xc4\x8dnemu vodstvu. R\xc3\xb6hm je imel mo\xc4\x8dna socialisti\xc4\x8dna prepri\xc4\x8danja in \xc4\x8deprav je Hitler \xc5\xbee prevzel oblast, je \xc5\xa1e vedno menil, da se prava revolucija \xc5\xa1e ni za\xc4\x8dela. Zaradi tega so nekateri nacisti\xc4\x8dni voditelji verjeli da bo R\xc3\xb6hm uporabil SA za upor proti vladi._NEWLINE_Z nekaj prepri\xc4\x8devanja s strani Himmlerja in G\xc3\xb6ringa se je Hitler za\xc4\x8del po\xc4\x8dutiti ogro\xc5\xbeenega in se je strinjal da mora R\xc3\xb6hm umreti. To nalogo je prepustil Himmlerju in G\xc3\xb6ringu, ki sta skupaj z Reinhardom Heydrichom, Kurtom Daluegom in Walterjem Schellenbergom naro\xc4\x8dila umor R\xc3\xb6hma (izvedel Theodor Eicke) in \xc5\xa1e nekaterih pomembnih ljudi v SA. Odstranili so tudi nekaj Hitlerjevih osebnih sovra\xc5\xbenikov (Gregor Strasser in Kurt von Schleicher). To se je zgodilo 30. junija leta 1934 in ta dan je znan kot\xc2\xa0\xc2\xbbno\xc4\x8d dolgih no\xc5\xbeev\xc2\xab. Naslednji dan je Himmlerjev naslov Reichsf\xc3\xbchrer SS postal uradni \xc4\x8din in SS je postala neodvisna organizacija nacisti\xc4\x8dne stranke.\n_START_SECTION_\nUtrditev mo\xc4\x8di\n_START_PARAGRAPH_\nLeta 1936 je Himmler dobil \xc5\xa1e ve\xc4\x8djo avtoriteto, ko je bil dolo\xc4\x8den za na\xc4\x8delnika nem\xc5\xa1ke policije. V resnici \xc5\xa1e ni prevzel oblasti nad uniformirano policijo. \xc5\xa0ele leta 1943, ko je Himmler postal notranji minister je dobil popolno oblast nad nem\xc5\xa1ko uniformirano policijo. Nem\xc5\xa1ke politi\xc4\x8dne sile policije so pri\xc5\xa1le pod Himmlerjev nadzor leta 1934, ki jih je spremenil v Gestapo in takrat je naredil celotno mre\xc5\xbeo koncentracijskih tabori\xc5\xa1\xc4\x8d. Ko se je vojna za\xc4\x8dela so bila ustanovljena nova tabori\xc5\xa1\xc4\x8da, ki se niso \xc5\xa1tela kot koncentracijska tabori\xc5\xa1\xc4\x8da in Himmler nad njimi ni imel nadzora. Z njegovim imenovanjem leta 1936 je prevzel nadzor tudi nad nem\xc5\xa1kimi nepoliti\xc4\x8dnimi detektivskimi silami znanimi kot Kripo. Kripo je sku\xc5\xa1al zdru\xc5\xbeiti z Gestapom v Sicherheitspolizei, ki bi ga nadzoroval pomo\xc4\x8dnik Reinhard Heydrich in tako prevzel popolno oblast nad celotnimi nem\xc5\xa1kimi deetektivskimi silami, toda to se ni zgodilo. Kripo je \xc5\xa1e naprej ostal pod kontrolo civilne administracije. Kot take so se tudi zelo dobro izkazale v okupiranih obmo\xc4\x8djih. Po izbruhu 2. svetovne vojne je osnoval Reichssicherheitshauptamt (RSHA-glavna varnostna pisarna rajha), kjer so bili skupaj Gestapo, Kripo in SD, a lo\xc4\x8deni v oddelke. Poskusi leta 1940, da bi z izkori\xc5\xa1\xc4\x8danjem nove strukture RSHA prevzel nadzor nad Kripom s tem, da bi dal podro\xc4\x8dnim \xc4\x8dastnikom RSHA poveljstvo nad pisarnami Kripa so bili tudi neuspe\xc5\xa1ni. Tudi SS je razvijal svojo lastno voja\xc5\xa1ko vejo SS-Verf\xc3\xbcgungstruppe, ki je kasneje postala znana tudi kot Waffen-SS.\n_START_SECTION_\nHimmlerjeva vojna proti Judom\n_START_PARAGRAPH_\nPo no\xc4\x8di dolgih no\xc5\xbeev je SS-Totenkopfverb\xc3\xa4nde dobil nalogo organizacije in upravljanja re\xc5\xbeima glede koncentracijskih tabori\xc5\xa1\xc4\x8d in po letu 1941 iztrebljevalnih tabori\xc5\xa1\xc4\x8d v okupirani Poljski. SS je skupaj s Sicherheitsdienst (SD) varnostno agencijo bila zadol\xc5\xbeena za iskanje Judov, Romov, homoseksualcev, komunistov in ljudi katerekoli druge kulture, rase, politi\xc4\x8dne prepri\xc4\x8danosti ali vere za katere so nacisti verjeli da so ni\xc4\x8dvredne in pa nasprotnike re\xc5\xbeima, ter jih vse poslali v koncentracijska tabori\xc5\xa1\xc4\x8da. Himmler je odprl prvo od teh tabori\xc5\xa1\xc4\x8d blizu Dachava 22. marca leta 1933. Postal je eden od glavnih arhitektov holokavsta, z uporabo misticizma in fanati\xc4\x8dnega prepri\xc4\x8danja v rasisti\xc4\x8dno nacisti\xc4\x8dno ideologijo s katero bi upravi\xc4\x8dil mno\xc5\xbei\xc4\x8dne umore in genocid milijonov \xc5\xbertev. 4. oktobra leta 1943 je imel Himmler tri urni govor o iztrebljanju Judov na skrivnem sestanku SS v mestu Poznan, kjer je prestavil svoje ideje zbranim SS-Gruppenf\xc3\xbchrerjom.\n_START_SECTION_\n2. svetovna vojna\n_START_PARAGRAPH_\nPred invazijo Rusije leta 1941, je za\xc4\x8del Himmler pripravljati SS na iztrebljevalno vojno proti Judom in bolj\xc5\xa1evikom. Himmler je vedno rad iskal skupne to\xc4\x8dke nacisti\xc4\x8dne Nem\xc4\x8dije s srednjim vekom in to vojno je primerjal s kri\xc5\xbearskimi pohodi. Zbiral je prostovoljce iz Danske, Norve\xc5\xa1ke, \xc5\xa0vedske, Nizozemske, Belgije, Francije, \xc5\xa0panije, ter po invaziji Ukrajine, Latvije, Litve in Estonije. Privabljal jih je z razglasitvijo evropskih kri\xc5\xbearskih pohodov s katerimi bi zavarovali Evropo pred\xc2\xa0\xc2\xbbpoganskimi bolj\xc5\xa1evi\xc5\xa1kimi hordami\xc2\xab._NEWLINE_Leta 1942 so \xc4\x8de\xc5\xa1ki morilci, ki so delali za Britance v Pragi, ubili Himmlerjevo desno roko Reinharda Heydricha. Himmler je kot ma\xc5\xa1\xc4\x8devanje takoj ukazal naj pobijejo celotno mo\xc5\xa1ko prebivalstvo v vasi Lidice, od koder pa so morilci pobegnili._NEWLINE_Leta 1943 je bil Himmler imenovan za nem\xc5\xa1kega notranjega ministra, toda to je bila zanj bolj Pirova zmaga. Himmler je \xc5\xbeelel z njegovo novo mo\xc4\x8djo spreobrniti proces pridru\xc5\xbeitve civilnih slu\xc5\xbeb dr\xc5\xbeavi in medtem pridobiti popolno mo\xc4\x8d nad negestapovsko policijo. Ta brezupna prizadevanja so razjezila Martina Bormanna, Hitlerjevega tajnika in kanclerja stranke. Nekaj nezadovoljstva je pri\xc5\xa1lo tudi s strani Hitlerja, ki je vedno imel tradicionalno civilno slu\xc5\xbebo za enega od temeljev nacizma. Himmler je vseskupaj \xc5\xa1e poslab\xc5\xa1al, ko je kot glavni pri\xc2\xa0\xc2\xbbDoma\xc4\x8di vojski\xc2\xab\xc2\xa0posku\xc5\xa1al uveljaviti svojo mo\xc4\x8d nad vojsko in policijo, ter prenesti policiste v Waffen SS. Bormann ga je celo spodbujal, a le do trenutka, ko mu je na\xc4\x8drt lahko uni\xc4\x8dil in tako pustil Himmlerja osramo\xc4\x8denega. To je tudi \xc5\xa1kodilo njegovim odnosom s policijo._NEWLINE_Po zaroti glavnih ljudi nem\xc5\xa1ke voja\xc5\xa1ke agencije Abwehr proti Hitlerju 20. julija 1944 (vklju\xc4\x8dno z voditeljem admiralom Canarisom), je Hitler razre\xc5\xa1il Abwehr in naredil SD kot edino obve\xc5\xa1\xc4\x8devalno agencijo Tretjega rajha. To je pove\xc4\x8dalo Himmlerjevo \xc5\xbee tako veliko osebno mo\xc4\x8d. Kmalu se je razkrilo, da je general Friedrich Fromm, komandir nadomestne vojske (Ersatzheer) bil tudi vpleten v to zaroto. Po Frommovi odstranitvi je bil za njegovega naslednika imenovan Himmler, ki je to takoj izkoristil za \xc5\xa1irjenje Waffen SS. Na nesre\xc4\x8do Himmlerja je preiskava zarote kmalu razkrila vpletenost mnogih \xc4\x8dastnikov SS, to pa je bilo dobro za Bormannov bolj za mo\xc4\x8d nad SS, glede na to, da je bilo v zaroto vpletenih le malo \xc4\x8dastnikov v stranki._NEWLINE_Pozno leta 1944 je Himmler postal komandir voja\xc5\xa1ke skupine Zgornji Ren, ki se je borila proti prihajajo\xc4\x8dim vojakom ameri\xc5\xa1ke sedme in francoske prve enote v regiji Alsace na zahodnem bregu reke Ren. Himmler je uspel obdr\xc5\xbeati polo\xc5\xbeaj vse do zgodnjega 1945. Zaradi neuspeha Wehrmachta pri ustavitvi invazije sovjetske vojske, pa ga je Hitler premestil in imenoval za poveljnika na novo osnovane\xc2\xa0\xc2\xbbvoja\xc5\xa1ke skupine Visla\xc2\xab. Ker Himmler v resnici skoraj ni imel voja\xc5\xa1kih izku\xc5\xa1enj kot poveljnik, se je ta odlo\xc4\x8ditev izkazala za katastrofalno in je bil posledi\xc4\x8dno hitro razre\xc5\xa1en tega polo\xc5\xbeaja, nadomestil pa ga je general Gotthard Heinrici. Ko je kazalo na nem\xc5\xa1ki poraz, so mnogi mislili, da bo Himmler tisti ki bo nasledil Hitlerja kot nov firer Nem\xc4\x8dije. Ampak po vojni je poznalo znano, da Hitler ni nikoli mislil o Himmlerju kot o svojem nasledniku, ker je zaradi njegovega na\xc4\x8dina vodenja SS postal osovra\xc5\xbeen pri nacisti\xc4\x8dni stranki.'